Direktorių taryba

Direktorių taryba () – organizacijos kolegialus valdymo organas, skirtas jos veiklai kontroliuoti iš išorės.Henry Mintzberg, „Power In and Around Organizations“, Prentice Hall, 1983, 67-95 psl.  Ji gali būti vadinama ir kitaip, pavyzdžiui, „patikėtinių taryba“ (), „valdytojų taryba“ ().

 Sudėtis 

Direktorių tarybos nariais paprastai būna tiek dirbantys organizacijoje, tiek išorinių suinteresuotų grupių atstovai.

Direktorių tarybos narių, kurie nepriklauso organizacijai, galia yra ribojama to, kad jie, negalėdami savo pareigoms skirti daug laiko, yra mažai informuoti apie organizacijos padėtį, dažniausiai turėdami tik informaciją, kurią jiems pateikia organizacijos vadovybė.

 Funkcijos 

Henris Mintsbergas išskiria tris pagrindines galimas direktorių tarybos funkcijas, leidžiančias kontroliuoti organizaciją:

 Organizacijos vadovo parinkimas
 Tiesioginė kontrolė krizės metu
 Organizacijos vadovybės sprendimų ir rezultatų priežiūra

Faktiškai, Mintsbergo nuomone, net aktyvios direktorių tarybos valdžia organizacijoje faktiškai pasireiškia tik organizacijos vadovo parinkimu, o jo sprendimus ji paprastai visada paremia.

Mintsbergas išskiria keturias pagrindines galimas direktorių tarybos funkcijas, padedančias organizacijai:

 Priemonė organizacijai paveikti išorinius suinteresuotus asmenis ar grupes
 Kontaktų užmezgimas bei lėšų gavimas 
 Organizacijos reputacijos gerinimas
 Organizacijos konsultavimas

Be to, Mintsbergo nuomone, jau pati narystė direktorių taryboje kartais veikia organizacijos sprendimus: pavyzdžiui, pastebėta, kad jei bendrovės direktorių taryboje yra bankininkas, ta įmonė nuolat naudojasi būtent to banko paslaugomis.

 Taip pat skaityti 
 Bendrovės valdyba
 Stebėtojų taryba

 Išnašos 

 Nuorodos 

Kategorija:Organizacijų teorija